**LISTA**

**actelor incluse în *DOSARUL DE EXAMEN* al candidatului, la momentul înscrierii**

1. *Cerere tip de înscriere,* cu număr de înregistrare (Registratura Universităţii din Petroşani) - (conţinutul conform Anexei nr. 4). (Avizul juridic şi Aprobarea conducerii Universităţii din Petroşani vor fi acordate ulterior înscrierii).

Cererea conţine şi declaraţia pe propria răspundere a candidatului că datele din dosar se referă la propriile activităţi şi realizări, în caz contrar candidatul suportând consecinţele în conformitate cu legislaţia în vigoare referitoare la declaraţia în fals (Anexa nr. 14).

1. *Planul de* *dezvoltare a carierei universitare/ştiinţifice a candidatului* (maxim 10 pagini) – Anexa 13.
2. *Curriculum Vitae* (conţinutul conform Anexei nr. 5).
3. *Lista de lucrări* (conţinutul conform Anexei nr. 6).
4. *Fişa de verificare a îndeplinirii standardelor* (conţinutul conform Anexelor nr. 7÷12).
5. *Diploma de doctor, în original și în copie pentru conformitate.*
6. *Ordinul de abilitare, în original și în copie pentru conformitate (numai pentru posturile de profesor universitar).*
7. *Rezumatul tezei de doctorat/tezei de abilitare (dacă este cazul)* în limba română şi într-o limbă de circulaţie internaţională (maxim o pagină, pentru fiecare limbă).
8. *Declaraţia pe propria răspundere* a candidatuluiîn care indică dacă se află sau nu în situaţiile de incompatibilitate prevăzute de Legea Învățământului Superior nr. 199/2023, în situaţia în care ar promova examenul.
9. *Diplomele care atestă studiile candidatului și copii ale acestora:*diploma de bacalaureat sau atestat de recunoaştere, diplomă de licenţă sau atestat de recunoaştere, diplomă de master sau atestat de recunoaştere[[1]](#footnote-1));
10. Copii ale foilor matricole, suplimente de diplomă sau ale situaţiile şcolare eliberate pentru fiecare ciclu de studii;
11. Copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului;
12. Certificatul de căsătorie (original și copie) sau dovada schimbării numelui în cazul în care candidatul şi-a schimbat numele.
13. Maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii.
14. Cel puțin 3 scrisori de recomandare ale unor personalităţi din domeniul respectiv, exterioare Universităţii, din ţară (pentru posturile de conferențiar universitar) sau din străinătate (pentru posturile de profesor universitar), privitoare la calităţile profesionale ale candidatului.
15. Certificat de cazier judiciar;
16. Certificat de integritate comportamentală;
17. Certificat medical, eliberat pe formularul specific adoptat prin ordin comun al Ministrului educaţiei şi Ministrului sănătăţii;
18. Avizul medical pentru exercitarea profesiei didactice, eliberat conform prevederilor ordinului comun al Ministrului educaţiei şi al Ministrului sănătăţii;
19. CD/DVD cu toate documentele din dosarul de examen;
20. Declarație de consimțământ privind prelucrarea datelor cu caracter personal;
21. Document emis de directorul departamentului din care face parte candidatul care atesta calificativele acestuia pentru ultimii trei ani;
22. Declaratie pe proprie raspundere a candidatului că nu a fost sanctionat disciplinar în ultimii trei ani;
23. Adeverinta emisa de SRUS care atesta vechimea in calitate de cadru didactic titular in cadru Universității din Petroșani.

*Dosarele candidaţilor se vor depune direct, prin intermediul serviciilor poştale ori de curierat rapid la Rectoratul Universităţii din Petroşani – Cabinetul Secretarului Şef Universitate, str.Universităţii, nr.20, Petroşani, judeţul Hunedoara, cod. 332006. Informaţii suplimentare se pot obţine la telefon : 0254-54.25.80 interior 188 sau 0254-54.90.10, email: ana\_preda79@yahoo.com,* [*www.upet.ro*](http://www.upet.ro)*.*

1. *) Absolvenţii cursurilor universitare efectuate conform Legii 84/1994 trebuie să prezinte diplomă de finalizare a studiilor universitare de lungă durată (sau echivalentă), iar absolvenţii cursurilor universitare efectuate după Legea 288/2004 trebuie să prezinte diplomă de finalizare a ciclurilor universitare de licenţă şi de masterat.* [↑](#footnote-ref-1)